16/09/2013 | Administración LocalMunicipal
Ferrol
Urbanismo
Notificación a Paulo José da Cruz Neves. AP 51/13

NOTIFICACIÓN De conformidade co disposto no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, e despois de intentar a notificación no domicilio que figura no expediente, feito do que se ten constancia no mesmo, publícase a seguinte notificación: “O concelleiro delegado da Área de Medio Ambiente, Urbanismo, Servizos e Seguridade por delegación da alcaldía de 13/06/2011 (BOP 29/06/2011) con data de hoxe, aprobou, elevándoa a resolución, unha proposta da xefatura de Sección de Urbanismo que, literalmente transcrita di así: “ANTECEDENTES I. Dna. Juan Pelayo Berkia Eminova e D. Ramon Julian Monteavaro Carlier, con data 11/03/2013, presentaron instancia na que comunican ó Concello que, por contrato concertado entre elas, a primeira transmitiu ao segundo a TITULARIDADE DE LICENZA MUNICIPAL DE APERTURA outorgada en virtude de resolución da alcaldía-presidencia deste Concello para a actividade de café-bar 2.7.2 na rúa Sánchez Calviño, 78-baixo, e solicitan o recoñecemento do devandito traspaso. II. Consultados os arquivos e rexistros existentes no Negociado de Licenzas consta que a alcaldía-presidencia con data 05/04/1991 outorgou a Carmine Diamano licenza de apertura da actividade de café-bar na rúa Sánchez Calviño, 78-baixo, establecendo as seguintes condicións: a actividade deberá desenvolverse con estrita suxeición á autorización concedida, ao Regulamento de policía de espectáculos e establecementos públicos e demais normas que son de aplicación, o aforo máximo do local fíxase en cincuenta persoas e respectarase de maneira estrita o réxime de horarios de apertura e peche establecido na normativa vixente e todo o persoal deberá posuír o correspondente carné sanitario de manipulador de alimentos, expedido pola Dirección de Saúde da Delegación de Sanidade e Consumo da Coruña. III. Consultados os arquivos e rexistros existentes no departamento de urbanismo púidose comprobar que con data 30/12/2010 fíxose a actualización demandada polo Decreto 292/2004, do 18 de novembro, polo que se aproba o Catálogo de espectáculos públicos e actividades recreativas da Comunidade Autónoma de Galicia, polo que a actividade autorizada no local situado na rúa Sánchez Calviño 78 baixo é a de café-bar 2.7.2. FUNDAMENTOS DE DEREITO I. O artigo 13 do Regulamento de servizos das corporacións locais, que dispón que as licenzas relativas ás condicións dunha obra, instalación ou servizo serán transmisibles, pero o antigo e novo construtor ou empresario deberán comunicalo por escrito á Corporación, sen o cal quedarán ambos suxeitos a todas as responsabilidades que se derivaren para o titular. II. Na disposición transitoria primeira do Decreto 292/2004, do 18 de novembro, polo que se aproba o Catálogo de espectáculos públicos e actividades recreativas da Comunidade Autónoma de Galicia, que recolle o réxime para a adaptación de autorizacións e licenzas, se establece que a partir da entrada en vigor do presente decreto, e durante o prazo de dous anos, os concellos da comunidade autónoma deberán proceder de oficio á actualización das licenzas outorgadas con anterioridade para o só obxecto de adaptar a denominación de cada espectáculo, actividade e o tipo de establecemento, ás denominacións e definicións contidas no catálogo que mediante esta norma se aproba. PROPOSTA DE RESOLUCIÓN Por todo o exposto, propóñolle ao concelleiro delegado de Medio Ambiente, Urbanismo, Servizos e Seguridade a adopción das seguinte resolución: Tomar coñecemento da transmisión da licenza solicitada para a actividade de café-bar 2.7.2 na rúa Sánchez Calviño, 78-baixo, a nome de Paulo José da Cruz Neves, agás o dereito de propiedade e sen prexuízo de terceiros.” Contra a resolución que é definitiva en vía administrativa, poderá vostede interpoñer RECURSO DE REPOSICIÓN ante o mesmo órgano que o ditou ou interpoñer directamente RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de DOUS MESES, contados a partir do seguinte ao da recepción da presente notificación, de acordo co disposto no artigo 46 da Lei 29/98, do 13 de xullo, reguladora da devandita Xurisdición. Se opta por interpoñer RECURSO DE REPOSICIÓN previo ao contencioso-administrativo, deberá facelo ante o órgano municipal do que dimana o presente acto no prazo dun MES, contado a partir do día seguinte á da recepción da presente notificación, de acordo co disposto nos artigos 116 e 117 da Lei 30/92, do 26 de novembro, de réxime xurídico das administracións públicas e procedemento administrativo común, modificados pola Lei 4/99, do 13 de xaneiro. Contra a resolución expresa do recurso de reposición, poderá vostede interpoñer RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de DOUS MESES, contados a partir do seguinte ao da recepción da presente notificación, de acordo co disposto no artigo 46 da Lei 29/98, do 13 de xullo, reguladora da devandita Xurisdición. Contra a resolución presunta do recurso de reposición, que terá lugar transcorrido un mes dende a interposición do mesmo sen que fose notificado, poderá vostede interpoñer RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de SEIS MESES, contados a partir do día seguinte a aquel en que a Resolución do referido recurso de reposición se debería notificar de forma expresa (un mes dende a interposición do mesmo), todo iso de acordo co disposto no artigo 46 da Lei 29/98, do 13 de xullo, reguladora da xurisdición contencioso-administrativa en relación cos artigos 116 e 117 da Lei 30/92, do 26 de novembro, de réxime xurídico das administracións públicas e do procedemento administrativo común, modificada pola Lei 4/99, do 13 de xaneiro. Ferrol, 15 de marzo de 2013.” Ferrol, 30 de agosto de 2013. O concelleiro delegado da Área de Medio Ambiente, Urbanismo, Servizos e Seguridade, por delegación da Alcaldía de 13/06/2011 (BOP 29/06/2011) Guillermo Evia Pérez